**Jurământul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea să te cuprind, Dulce Iubire,

În ritmul meu, candid ori derbedeu,

Dar o voi face fără amăgire

și nu-l voi supăra pe Dumnezeu.

Aș vrea să-ți mușc din calda voluptate

iar peste ani cu drag să-mi amintesc

că am făcut-o fără răutate

căci nu mi-ai dat motiv să te rănesc.

Iar părul să ți-l mângâi în șiraguri

o zi, un an, un veac și chiar mai mult,

Să trecem împreună peste praguri,

peste religii, dogme și ocult.

Te voi cuprinde cu a mea putere

știind că m-am născut c-un singur rost:

Să mă feresc de propria durere

de-a fi prin mine singur și anost.

Nu simt nevoia să îți spun de mine,

Cine am fost și cât am pătimit.

Sunt doar un hoț și fur ce-ți aparține

și sunt bolnav de dorul neîmplinit.

La rândul meu, interna castitate

ți-o voi întinde-o ca un baldachin

Să te feresc de-a lumii răutate

ce va mușca cu forța de rechin.

N-oi folosi metafora drept hartă

să îți indice dorul întețit

Îți spun direct că te doresc consoartă

să-mi fii alături fără asfințit.

Atât mai am, o singură dorință:

Tu, VIAȚĂ, fii... așa cum îți dorești!

Te voi iubi avid, cu elocință,

cu o iubire demnă de povești!

Cluj-Napoca, 2017.09.05